PROKAL.CO, RAMI kisah urang kahilangan mutur, balaluan ai Amat -ngaran karangan panulis nginilah- bahati-hati jua. Amat takutan kalo muturnya dicuntan maling.
"Pokoknya ikam bahati-hati wal ai. Maling manjadi banar. Mun mamarkir motor bila tulak ka pasar hatiakan banar kunci stangnya," kawan Amat bangaran Panjul -ni gin ngaran karangan panulis- mamadahi.
Pas kabujuran harian itu tulak ka pasar, Amat pina takutan maninggalkan mutur. Tapi bangaran tapaksa ada nang handak ditukar, Amat balaluan ai mamarkir muturnya.
Dalam hati Amat nang panting sudah bakunci stang, aman haja. Tapi babaya Amat babulik ka parkiran mutur sudah hilang.
"Nah am, maka kariditnya baluman tuntung," Amat bapandir sorangan. Babaya Amat malapur ka pulisi inya ditakuni macam.
"Padahal unda tinggal satumat haja pak ai. Unda jua yakin banar sudah dikunci stang, masih jua kacuntanan mutur unda," sambat Amat.
"Tapi pulang unda hanyar ingat, biar sudah dikunci stang tapi kuncinya unda kada ingat mancabut," jar Amat manambahi.
Mandangar damintu kada kawa basuara lagi pulisi nang manarima aduan Amat. "Bah pantas haja nyaman maling mancuntan," pulisi mamadahi Amat. (rin/beb)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn